**Ashley Cole** (s. 20. joulukuuta 1980) on englantilainen jalkapalloilija. Hän pelaa puolustajana, lähes aina vasemmalla laidalla. Hän on viimeksi edustanut Derby Countya keväällä 2019. Merkittävimmän seurauransa hän teki Arsenalissa ja Chelseassa. Hän pelasi vuosina 2001–2014 yli sata ottelua Englannin maajoukkueessa.

Seurajoukkueura
---------------

Cole aloitti ammattilaisuransa Arsenalissa, jonka riveissä oli pelannut aiemmin juniorina. Ensiesiintymisensä edustusjoukkueessa hän teki marraskuussa 1999, Englannin liigacupin ottelussa Middlesbroughia vastaan, ja ensimmäisen valioliigaottelunsa hän pelasi toukokuussa 2000, jolloin Arsenal kohtasi kauden viimeisessä ottelussa Newcastle Unitedin. Ennen jälkimmäistä ottelua hän vietti keväällä 2000 kolme kuukautta lainapelaajana Crystal Palacessa.

Syksyllä 2000 Cole sai Sylvinhon, Arsenalin avauskokoonpanoon kuuluneen vasemman laitapuolustajan loukkaantumisen jälkeen näytönpaikkansa seuran avauskokoonpanossa. Hän käytti tilaisuutensa hyväkseen ja piti paikkansa avauskokoonpanossa myös Sylvinhon kuntoutumisen jälkeen. Sittemmin Cole kuului Arsenalin avainpelaajiin usean vuoden ajan. Hän voitti seurassa kaksi Valioliigan mestaruutta (2002 ja 2004) ja kolme FA Cupin mestaruutta (2002, 2003 ja 2005). Hänelle kertyi Arsenalin edustusjoukkueessa yhteensä 228 ottelua ja hän teki yhdeksän maalia.

Keväällä 2005 Cole aiheutti kohua tapaamalla pelaaja-agenttinsa kanssa Chelsean edustajia, vaikka hänen sopimustaan Arsenalin kanssa oli tuolloin jäljellä vielä kaksi ja puoli vuotta. Valioliiga antoi myöhemmin Colelle, Chelsean managerille José Mourinholle ja Chelsealle sakot liigan sääntöjen rikkomisesta. Syksyllä 2006 Colen siirtyminen Chelseaan lopulta toteutui. Arsenal sai vaihtokaupassa ranskalaispuolustaja William Gallas’n ja viisi miljoonaa puntaa rahaa.

Cole oli voittamassa Chelseassa Valioliigan mestaruutta vuonna 2010, FA Cupia vuosina 2007, 2009, 2010 ja 2012, Englannin liigacupia vuonna 2007 ja Mestarien liigaa vuonna 2012. Mestarien liigan loppuottelu Bayern Müncheniä vastaan päättyi rangaistuspotkukilpailuun, jossa Cole oli yksi yrityksissään onnistuneista. Heinäkuussa 2014, sopimuksensa Chelsean kanssa päätyttyä, Cole siirtyi kaksivuotisella sopimuksella italialaisseura AS Romaan. Sopimukseen sisältyy myös optio kolmannesta kaudesta.

Maajoukkueura
-------------

Cole teki ensiesiintymisensä Englannin A-maajoukkueessa 28. maaliskuuta 2001 ottelussa Albaniaa vastaan. Hän pelasi kaikkiaan 107 maaottelua, viimeisen 5. maaliskuuta 2014 Tanskaa vastaan. Hän on toiseksi eniten otteluja Englannin joukkueessa pelannut puolustaja Bobby Mooren jälkeen. Heitä enemmän otteluja Englannin joukkueessa ovat pelanneet vain maalivahti Peter Shilton, hyökkääjä Wayne Rooney sekä keskikenttämiehet David Beckham ja Steven Gerrard. Cole ilmoitti maajoukkueuransa päättymisestä toukokuussa 2014 jäätyään jalkapallon MM-kisoihin 2014 valitun joukkueen ulkopuolelle.

Cole pelasi viisissä arvokisoissa, MM-kisoissa vuosina 2002, 2006 ja 2010 sekä EM-kisoissa vuosina 2004 ja 2012, kaikissa avauskokoonpanossa. Hän ohitti vuoden 2012 EM-kisoissa Peter Shiltonin ja David Beckhamin kautta aikain eniten jalkapallon arvokisaotteluja pelanneena englantilaisena.

Yksityiselämä
-------------

Cole oli naimisissa Girls Aloud -yhtyeessä laulaneen Cheryl Colen (o.s. Tweedy) kanssa. He kihlautuivat vuonna 2005 ja avioituivat heinäkuussa 2006. Pari erosi vuonna 2010 Ashley Colen jäätyä lehdistön mukaan kiinni pettämisestä.

Lähteet
-------

1. 1 2  Ashley Cole *TheFA.com*. Viitattu 15.5.2014. (englanniksi)
2. 1 2  Ashley Cole pleased to be out of ‘comfort zone’ after joining Roma *guardian.co.uk*.  15.7.2014. Viitattu 15.7.2014. (englanniksi)
3. 1 2  Ashley Cole *Arsenal.com*. Viitattu 25.6.2012. (englanniksi)
4. ↑  Ashley Cole *chelseafc.com*. Viitattu 25.6.2012. (englanniksi)
5. 1 2  Aarons, Ed: Love him or loathe him, England should cherish Chelsea's Champions League hero Ashley Cole *Goal.com*.  21.5.2012. Viitattu 25.6.2012. (englanniksi)
6. ↑  Scott, Matt: 'I couldn't have met Ashley Cole. I was in Milan with Adriano on Thursday' *guardian.co.uk*.  31.1.2005. Viitattu 25.6.2012. (englanniksi)
7. ↑  Scott, Matt: Big fines for Cole, Chelsea and Mourinho in 'tapping up' case *guardian.co.uk*.  2.6.2005. Viitattu 25.6.2012. (englanniksi)
8. ↑  Blues beat deadline to sign Cole *BBC Sport*.  1.9.2006. Viitattu 25.6.2012. (englanniksi)
9. ↑  McNulty, Phil: Chelsea 1-1 Bayern Munich (aet, 4-3 pens) *BBC Sport*.  19.5.2012. Viitattu 25.6.2012. (englanniksi)
10. ↑  Mamrud, Roberto: Ashley Donovan Cole - Century of International Appearances  3.4.2014. RSSSF. Viitattu 5.11.2018. (englanniksi)
11. ↑  Arnhold, Matthias & Mamrud, Roberto: England - Record International Players  17.7.2018. RSSSF. Viitattu 5.11.2018. (englanniksi)
12. ↑  Cole left out by Hodgson, quits England *ESPN FC*.  12.5.2014. Viitattu 15.5.2014. (englanniksi)
13. ↑  Barber, David: Ashley Cole has a record in his sights *TheFA.com*.  18.6.2012. Viitattu 25.6.2012. (englanniksi)
14. ↑  White, Duncan: England v Ukraine: player ratings *telegraph.co.uk*.  20.6.2012. Viitattu 25.6.2012. (englanniksi)
15. ↑  Cheryl and Ashley Cole granted divorce *BBC News*.  3.9.2010. Viitattu 25.6.2010. (englanniksi)
16. ↑  Smart, Gordon & Wheeler, Virginia: Cheryl won’t take a penny *thesun.co.uk*.  12.1.2011. Viitattu 25.6.2012. (englanniksi)

Aiheesta muualla
----------------

* Kuvia tai muita tiedostoja aiheesta **Ashley Cole** Wikimedia Commonsissa

  

Englannin kokoonpano
Englannin joukkue – Jalkapallon MM-kilpailut 2002
1 Seaman |
2 Mills |
3 A. Cole |
4 Sinclair |
5 Ferdinand |
6 Campbell |
7 Beckham |
8 Scholes |
9 Fowler |
10 Owen |
11 Heskey |
12 Brown |
13 Martyn |
14 Bridge |
15 Keown |
16 Southgate |
17 Sheringham |
18 Hargreaves |
19 J. Cole |
20 Vassell |
21 Butt |
22 James |
23 Dyer |
Valmentaja Eriksson

Englannin joukkue – Jalkapallon EM-kilpailut 2004
1 James |
2 G. Neville |
3 A. Cole |
4 Gerrard |
5 Terry |
6 Campbell |
7 Beckham |
8 Scholes |
9 Rooney |
10 Owen |
11 Lampard |
12 Bridge |
13 Robinson |
14 P. Neville |
15 King |
16 Carragher |
17 Butt |
18 Hargreaves |
19 J. Cole |
20 Dyer |
21 Heskey |
22 Walker |
23 Vassell |
Valmentaja Eriksson

Englannin joukkue – Jalkapallon MM-kilpailut 2006
1 Robinson |
2 Neville |
3 A. Cole |
4 Gerrard |
5 Terry |
6 Ferdinand |
7 Beckham |
8 Lampard |
9 Rooney |
10 Owen |
11 J. Cole |
12 Campbell |
13 James |
14 Bridge |
15 Carragher |
16 Hargreaves |
17 Jenas |
18 Carrick |
19 Lennon |
20 Downing |
21 Crouch |
22 Carson |
23 Walcott |
Valmentaja Eriksson

Englannin joukkue – Jalkapallon MM-kilpailut 2010
1 James |
2 Johnson |
3 A. Cole |
4 Gerrard |
5 Dawson |
6 Terry |
7 Lennon |
8 Lampard |
9 Crouch |
10 Rooney |
11 J. Cole |
12 Green |
13 Warnock |
14 Barry |
15 Upson |
16 Milner |
17 Wright-Phillips |
18 Carragher |
19 Defoe |
20 King |
21 Heskey |
22 Carrick |
23 Hart |
Valmentaja Capello

Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* SNAC

 |

 |